ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

CONSILIUL LOCAL

P R O I E C T
H O T Ă R Â R E

privind aprobarea finalizării și închiderii proiectului 
„Înființare centru de colectare prin aport voluntar în municipiul Câmpulung Moldovenesc" , cod proiect C3I1A0122000537, finanțat în cadrul  Planului Național de Redresare și Reziliență (PNRR), Componenta C3 – Managementul deșeurilor, INVESTIȚIA I1 - Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea Subinvestiției I.1.A -  Înființarea de centre de colectare prin aport voluntar, Titlu apel - PNRR/2022/C3/S/I.1.A., a indicatorilor tehnico-economici finali realizați
precum și asigurarea sustenabilității investiției
 Consiliul Local al Municipiului Câmpulung Moldovenesc, întrunit în ședința ordinară din _______ 2026;







Având în vedere:

· Referatul de aprobare al Primarului Municipiului Câmpulung Moldovenesc înregistrată la nr.____ din ______ 2026;

· Raportul de specialitate al Direcției tehnice și urbanism din cadrul Primăriei Municipiului Câmpulung Moldovenesc,  înregistrat la nr. ______ din ________ 2026;

· Raportul de specialitate al Direcției economice din cadrul Primăriei Municipiului Câmpulung Moldovenesc,  înregistrat la nr. ______ din ________ 2026;
· Raportul de specialitate al Direcției poliției locale, Compartimentul protecția mediului din cadrul Primăriei Municipiului Câmpulung Moldovenesc,  înregistrat la nr. ______ din ________ 2026;
· Raportul de specialitate al Compartimentului juridic din cadrul Primăriei Municipiului Câmpulung Moldovenesc,  înregistrat la nr. ______ din ________ 2026;
· Hotărârea Consiliului local nr. 130 din data de 21.11.2022 privind aprobarea proiectului „Înființare centru de colectare prin aport voluntar în municipiul Câmpulung Moldovenesc";

· Contractul de finanțare nr. C3I1A0122000537 din data de 27.03.2023, încheiat între Ministerul Mediului, Apelor și Pădurilor, în calitate de finanțator și Unitatea Administrativ Teritorială Municipiul Câmpulung Moldovenesc, în calitate de beneficiar și actele adiționale;
· Hotărârea Consiliului local nr. 109 din data de 11.08.2023 privind aprobarea documentației tehnico-economice  (faza S.F.) și a indicatorilor tehnico-economici pentru obiectivul de investiții  ,,Înființare centru de colectare prin aport voluntar în Municipiul  Câmpulung Moldovenesc”;

· Procesul - Verbal de recepție la terminarea lucrărilor nr. 25.842 din data de 24.07.2026;
· Prevederile Ghidului specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/ 2022/C3/S/I.1.A;
· Adresa nr. 86539/20.10.2026 a Ministerul Mediului, Apelor și Pădurilor, prin Direcția Generală PNRR, înregistrată la nr. 36246 din 21.10.2026.


Ținând cont de faptul că activitățile prevăzute în cadrul proiectului au fost realizate, investiția a fost finalizată, iar obiectivele și indicatorii asumați prin Contractul de finanțare au fost îndepliniți, în conformitate cu prevederile contractuale și cu documentele programului de finanțare,



Luând în considerare necesitatea asigurării menținerii investiției, a funcționalității   acesteia și a rezultatelor proiectului pe perioada de sustenabilitate/durabilitate prevăzută de Contractul de finanțare,


În temeiul art. 129 alin. (2) lit. b) și lit. d), alin. (4) lit. a) și g), alin. (7) lit. i), lit. k) și lit. n) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:
ART. 1. Se aprobă finalizarea proiectului cu titlul „Înființare centru de colectare prin aport voluntar în municipiul Câmpulung Moldovenesc", cod proiect C3I1A0122000537, implementat de Municipiul Câmpulung Moldovenesc în cadrul Componentei 3 – Managementul deșeurilor, INVESTIȚIA I1 - Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, Subinvestiției I.1.A -  Înființarea de centre de colectare prin aport voluntar, în localitatea Municipiul Câmpulung Moldovenesc, județul Suceava.
ART. 2. Se ia act de Procesul-verbal de recepție la terminarea lucrărilor nr. 25.842 din data de 24.07.2026, care atestă finalizarea obiectivului de  investiții.
ART. 3. Se aprobă indicatorii tehnici finali realizați ai obiectivului de investiție, prevăzuți în anexa care face parte integrantă din prezenta hotărâre. 

ART. 4. Se aprobă Valoarea Totală Finală a proiectului, rezultată în urma implementării, în sumă de  3.857.265,35  lei (cu TVA), din care:

· Valoare eligibilă asigurată din fonduri europene PNRR și buget de stat  3.841.576,87 lei,  
· Valoare neeligibilă suportată din bugetul local 15.688,48 lei (cu TVA).
· Valoarea TVA a cheltuielilor neeligibile 0,00 lei 
ART. 5. (1) Municipiul Câmpulung Moldovenesc, în calitate de Beneficiar, se obligă să asigure sustenabilitatea proiectului pe o perioadă de minima prevăzută de 5 ani, în conformitate cu prevederile art. 32, alin (1) al Legii nr. 183/2026 privind închiderea operațională și financiară a Planului național de redresare și reziliență. 

 (2) În perioada de monitorizare a sustenabilității, Municipiul Câmpulung Moldovenesc va menține destinația obiectivului realizat, va asigura exploatarea, întreținerea și mentenanța acestuia din resurse proprii sau prin operatori autorizați, și nu va realiza modificări de natură să afecteze caracterul sau condițiile de finanțare ale proiectului.
ART. 6. Se aprobă finanțarea din bugetul Municipiului Câmpulung Moldovenesc pentru toate cheltuielile de funcționare, administrare, întreținere și reparații curente/capitale aferente obiectivului de investiții  pe toată perioada de sustenabilitate menționată la art. 5.
ART. 7. Se mandatează primarul Municipiului Câmpulung Moldovenesc, Mihăiță Negură, prin aparatul de specialitate și structurile responsabile, să întreprindă toate demersurile necesare pentru: 

-  îndeplinirea formalităților privind finalizarea și închiderea proiectului;   
- transmiterea către autoritatea finanțatoare a documentelor necesare închiderii proiectului;  
- îndeplinirea obligațiilor de monitorizare și raportare post-implementare;  
- asigurarea sustenabilității/durabilității investiției și a rezultatelor proiectului.
ART.8. Prezenta hotărâre constituie document administrativ privind aprobarea finalizării, închiderii proiectului și asigurarea sustenabilității investiției, în vederea îndeplinirii  obligațiilor asumate prin Contractul de finanțare.
ART.9. Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.
INIȚIATOR,

PRIMAR, 

Negură Mihăiță

